% Arabica ประกาศเปิดตัวสาขาแรก ชิมลาง ICONSIAM มกราคม 2020
หลังจากใบ้มาสักพักว่าจะเตรียมเปิดตัวในกรุงเทพฯ ล่าสุด % Arabica ร้านกาแฟชื่อดังที่คนไทยหลงรักจากเกียวโตก็ประกาศเปิดตัวอย่างเป็นทางการแล้วล่าสุด % Arabica ได้ประกาศผ่านทางอินสตาแกรม @arabica.thailand ว่าพวกเขาจะประเดิมสาขาปฐมฤกษ์ที่ศูนย์การค้าไอคอนสยาม โดยจะเปิดตัวในเดือนมกราคม 2020 ที่จะถึงนี้ทางแบรนด์ยังค่อยๆ ทยอยลงภาพเรียกน้ำย่อยให้แฟนๆ ได้ติดตามกันอย่างต่อเนื่อง โดยเผยให้เห็นถึงดีไซน์เรียบง่าย อันเป็นเอกลักษณ์ของร้านกาแฟสไตล์ญี่ปุ่นของแบรนด์ % Arabicaร้านกาแฟแบรนด์นี้มีจุดเริ่มต้นมาจากไร่กาแฟในฮาวาย จนต่อยอดธุรกิจมาถึงการเป็นผู้ส่งออก Tornado King Coffee Roaster เครื่องคั่วสัญชาติญี่ปุ่น และตัวแทนจัดจำหน่าย Slayer เครื่องชงเอสเพรสโซคุณภาพเยี่ยมระดับโลก ทำให้ เคนเน็ธ โชจิ นักธุรกิจผู้ชื่นชอบกาแฟเป็นชีวิตจิตใจ ร่วมมือกับ จุนอิจิ ยามากุจิ เวิลด์แชมเปียนลาเต้อาร์ต เปิดร้านกาแฟแห่งแรกขึ้นที่เกียวโตในเดือนกุมภาพันธ์ ปี 2014 ภายใต้ชื่อ % Arabica เพื่อสืบทอดปรัชญาหลักของร้าน See the World Through Coffeeด้วยความโดดเด่นของเมล็ดกาแฟ การแต่งร้านสไตล์มินิมัล และโลโก้ % ทำให้ความนิยมในกาแฟ และตัวร้านแพร่ขยายไปยังกลุ่มผู้ชื่นชอบกาแฟทั่วโลกจนกลายเป็นที่พูดถึงแบบปากต่อปากทางร้านยังมีปรัชญาหลักคือ See the World Through Coffee ทำให้ปัจจุบัน % Arabica มีสาขาทั้งในญี่ปุ่น บาห์เรน จีน ฝรั่งเศส เยอรมนี ฮ่องกง คูเวต โมร็อกโก โอมาน ฟิลิปปินส์ และสหรัฐอาหรับเอมิเรตส์ และล่าสุดรวมถึงประเทศไทยด้วยส่วนจะพร้อมเปิดวันไหน คอกาแฟสามารถติดตามได้ทางโซเชียลมีเดียของแบรนด์ได้เลยอ่านเรื่องราวของ % Arabica เพิ่มเติมที่ https://thestandard.co/lifestyle-eat-and-drink-percent-arabica/ และข่าวเตรียมเปิดสาขากรุงเทพฯ ได้ที่thestandard.co/percent-arabicaภาพ: สรรเสริญ เกรียงปริญญากิจ Instagram @arabica.thailandพิสูจน์อักษร: ลักษณ์นารา พักตร์เพียงจันทร์อ้างอิง:
% Arabica ได้ประกาศผ่านทางอินสตาแกรม @arabica.thailand ว่าพวกเขาจะประเดิมสาขาปฐมฤกษ์ที่ศูนย์การค้าไอคอนสยาม โดยจะเปิดตัวในเดือนมกราคม 2020 ที่จะถึงนี้